Jansen: Argument oor taal is verdraai vir mediabohaai – praag.co.za — 20 jaar jonk!
Jansen ontken mediaberigte oor aanval op Afrikaners
“Dit verbaas my steeds hoe ‘n versigtige argument oor taalinklusiwiteit ernstig verdraai kan word vir die maksimum mediabohaai,” twiet Jansen op Twitter in reaksie op ‘n berig oor ‘n lesing wat hy in September gelewer het.
​Beeld het Woensdag berig Jansen het gesê blanke skole en universiteite wat eksklusief Afrikaans is, hou ’n ernstige gevaar in vir rasverhoudinge in Suid-Afrika.
Jansen se uitlatings is gemaak terwyl hy die English Academy of South Africa se Percy Baneshik-gedenklesing op 18 September gelewer het.
Volgens hom beteken dit “Engels, eerder as Afrikaans, sal die taal van versoening in hierdie land moet wees”.
Jansen het verwys na ’n “revolusie” oor taalgebruik op die UV-kampus, waar “menseverhoudings uitgepluis is vóór taalverhoudings. Deur swart en wit studente saam te bring as mense… het die strak lyne rondom mededingende tale begin vervaag.” – Sapa
Skrywer Karin RoodtGepubliseer op 2 Oktober 2013 Kategorieë Afrikaanse nuus, NuusSleutelwoord Engels as voertaal vir skole, Prof. Jonathan Jansen, rasseverhoudinge, rektor van die Universiteit van die Vrystaat
Vorige Vorige artikel: Gyserlaarsdrama volg na afdankings
Volgende Volgende artikel: Jonathan Jansen moet weens sy Afrikaansvyandigheid as rektor bedank